

**Projektu uzraudzības komisijas sēdes protokols**

Ādažu novadā, 2024. gada 9. septembrī  Nr. ĀNP/1-7-5/24/28

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: K.Miķelsone, V.Bulāns, S.Mūze, I.Pērkone, G.Miglāns

**Nepiedalās:** E.Kāpa

**Uzaicināti:** A.Podiņš, A.Dukāte, I.Plikgalve

**Protokolē:** I.Krūzmane

**Sēde notiek:** attālināti, *MS TEAMS* vidē

**Sēde sākās:** sākās plkst. 13.00 un tika slēgta plkst. 13.45

DARBA KĀRTĪBA

1. Par iepirkumu “Telpu atjaunošana un invalīdu pacēlāju uzstādīšana” rezultātu izvērtēšanu.
2. Par Laveru poldera sūkņu stacijas (SS) projekta pieteikumu.
3. Par Ādažu PII “Strautiņš” datu tīkla ierīkošanu.
4. Gaujas krasta nostiprinājuma izbūves projekta gaitu.

SANĀKSMES GAITA

|  |
| --- |
| 1. **Par iepirkumu “Telpu atjaunošana un invalīdu pacēlāju uzstādīšana” rezultāta izvērtēšana** |

(A.Podiņš)

A.PODIŅŠ informē, ka piedāvājumu iepirkumam “Telpu atjaunošana un invalīdu pacēlāju uzstādīšana” iesniedzis viens pretendents, kura piedāvātā cena pārsniedz plānoto APN budžetu par 3200 EUR. APN izsaka priekšlikumu izsludināt atkārtotu iepirkumu esošā versijā.

KOMISIJA precizē, vai pie atkārtota iepirkuma piedāvājumi būs izdevīgāki un vai projekta termiņš ir pietiekams atkārtotam iepirkumam.

KOMISIJA NOLEMJ: **Atbalstīt atkārtota iepirkuma “Telpu atjaunošana un invalīdu pacēlāju uzstādīšana” atkārtotu izsludināšu.**

|  |
| --- |
| 1. **Par Laveru poldera sūkņu stacijas (SS) projekta pieteikumu** |

(L.Bernāns)

L.BERNĀNS informē par iespēju pašvaldībai pretendēt uz Laveru sūkņu stacijas pārbūves projektu, norādot, ka Laveru polderis vislabāk atbilst MK noteikumu Nr.303 kritērijiem piekritīgās lauksaimniecības zemes dēļ, norādot, ka arī 5 gadus pēc projekta īstenošanas jānodrošina, ka pieteikto būvju zemes gabali saglabā atbilstību lauksaimniecības vai meža zemei. Maksimālā attiecināmo izmaksu summa saskaņā ar MK noteikumiem sastāda 300 000 EUR (bez PVN), ES finansējums 90%, pašvaldības līdzfinansējums 10 %. Provizoriskās izmaksas būvprojekta izstrādei sastādītu 30 000 līdz 50 000 EUR (bez PVN), savukārt būvniecībai 400 000 līdz 500 000 EUR (bez PVN). Pamatojoties uz to, ka projektu kārta pašvaldībām tiks atvērta š.g. novembrī, rosina nekavējoties sākt izstrādāt būvprojektu, norādot, ka ar esošu būvprojektu ir lielākas izredzes saņemt maksimālo punktu skaitu.

KOMISIJA uzsver Laveru sūkņu stacijas nozīmīgumu novada aglomerācijas apkalpošanā, precizē iespējamos finanšu līdzekļu avotus un projekta iesniegšanas, izskatīšanas un realizēšanas termiņus, kā arī būvprojekta izstrādes termiņus.

KOMISIJA NOLEMJ: **Atbalstīt pašvaldības aģentūras “Carnikavas Komunālserviss” ieceri, virzot uz domes ārkārtas sēdi lēmuma projektu par nepieciešamību piedalīties projekta atlases konkursā un organizēt sūkņu stacijas tehniskā projekta izstrādi, rezervējot nepieciešamo finansējumu no dabas resursu nodokļu līdzekļiem un paredzot projekta izpildi līdz 2026. gadam.**

|  |
| --- |
| 1. **Par Ādažu PII “Strautiņš” datu tīkla ierīkošanu** |

(E.Kāpa)

E.KĀPA informē, ka iepirkumā ir saņemti četri piedāvājumi, norāda uz projekta neplānoti lielajām izmaksām un to, ka precizējami jautājumi par tāmes pozīcijām un atbilstību specifikācijām, secinot, ka ir nepieciešami papildu paskaidrojumi no IT nodaļas.

S.MŪZE precizē iespējamos pieejamos finanšu līdzekļus datu tīkla ierīkošanas izmaksām.

KOMISIJA NOLEMJ: **Uzdod piedāvājumus izvērtēt pašvaldības speciālistiem.**

|  |
| --- |
| 1. **Par Gaujas krasta nostiprinājuma izbūves projekta gaitu** |

(I.Plikgalve)

I.PLIKGALVE informē par to, ka būvuzraudzības līgums Gaujas krasta nostiprinājuma darbiem ir spēkā līdz š.g. 26. septembrim, bet darbi neiet secīgi, lai projektu nodotu ekspluatācijā noteiktajā termiņā. Norāda, ka saskaņā ar MK noteikumiem ir iespēja gatavot jaunu vienošanos ar CFLA, pagarinot līgumu līdz 2026. gadam, uz kā pamata izsaka priekšlikumu veikt pārrunas ar būvuzņēmēju, izskatot iespēju esošo līgumu lauzt, ja darbi netiks pabeigti līdz š.g. 15. septembrim, lai tad secīgi gatavotu jaunu iepirkumu un slēgtu līgumu ar citu būvuzņēmēju par darbu izpildi līdz 2026. gadam.

KOMISIJA NOLEMJ: **Atbalstīt APN nodaļas priekšlikumu un uzdod organizēt tikšanos ar būvuzņēmēju.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU